লাহিরু থিরিমানে
হেত্তিগি ডন রুমেশ লাহিরু থিরিমানে (সিংহলি: ළහිරු තිරිමාන්න; জন্ম: ৯ আগস্ট, ১৯৮৯) মরতোয়ায় জন্মগ্রহণকারী শ্রীলঙ্কান ক্রিকেটার। তবে, ক্রিকেট জগতে তিনি লাহিরু থিরিমানে নামেই সর্বাধিক পরিচিত। শ্রীলঙ্কা জাতীয় ক্রিকেট দলের পক্ষে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে খেলছেন। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হলেও ডানহাতে মিডিয়াম-ফাস্ট বোলিং করে থাকেন। মরতোয়ার প্রিন্স অব ওয়েলস কলেজের প্রাক্তন ছাত্র ছিলেন থিরিমানে। বর্তমানে তিনি শ্রীলঙ্কার টেস্ট ও একদিনের আন্তর্জাতিক দলে সহঃ অধিনায়কত্ব করছেন।